Prisia Nasution atau biaso dipanggil Phia merupoke salah sikok artis cantik Indonesia yang terkenal samo banyak kebisoan. Dio punyo hobi jalan jalan, ngedaki gunung samo olahraga untuk ngisi waktu libur atau waktu kosongnyo. Bukan olahrago biaso, olahrago yang dio senengi emang temasuk ke golongan olahrago ekstrem mecak panjat tebing. Dio sering ngebagike momen waktu dio manjat tebing atau sekedar belatih panjat tebing di instagram pribadinyo. Hal ini pulo banyak ngebuat netijen kagum samo Prisia. Kareno memang jarang ado artis cewek yang seneng samo olahrago ekstrem. Dalam postinganyo tejingok Prisia Nasution lah mecak pemanjat dinding propesional. Phia memang tejingok menekuni nian hobi olahrago ekstremnyo ini.